 На основу члана 27. став 5., члана 132. став 2. и члана 135. став 2. Закона о стечају („Службени гласник РС“ бр.104/2009, 99/2011 – др. закон, 71/12 – одлука УС, 83/2014), а у вези са Националним стандардом бр. 5. Правилника о утврђивању националних стандарда за управљање стечајном масом („Службени гласник РС“бр. 13 од 12 03 2010. године), стечајни управник стечајног дужника ДВ МОЗАИК ИНЖЕЊЕРИНГ У СТЕЧАЈУ, Ниш, ул Булевар Немањића бр.30, , М.Б.: 20093706, ПИБ: 104175161,  

ОБЈАВЉУЈЕ
ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга процене вредности
непокретне и покретне имовине стечајног дужника
и процене целисходности уновчења имовине стечајног дужника
Стечајни управник стечајног дужника Привредног друштва за грађевину, производњу,  тровину у усллуге  ДВ МОЗАИК ИНЖЕЊЕРИНГ У СТЕЧАЈУ, Ниш, ул Булевар Немањића бр.30, , М.Б.: 20093706, ПИБ: 104175161, спроводи поступак за пружање услуга процене ликвидационе и тржишне вредности непокретне (Прилог 1), имовине, и процену целисходности продаје стечајног дужника као имовинске пакете или појединачно, и позива све заинтересована стручна лица-понуђаче који испуњавају услове наведене у овом позиву да доставе своје понуде. 

Сврха процене је да се на основу процене ликвидационе, односно, тржишне вредности непокретне имовине, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником, ценећи околност да се ради о новоизграђеном стамбено пословном комплексу који није довршен, и налази се на адреси Бранка Крсмановића бр 12 А, Б, В Г Д, у Нишу,  где је за потребе уновчења имовине неопходно проценити почетну цену по метру квадратном стамбеног простора, пословног простора, подрумског простора, као и појединачне цене  гаражног и пракинг простора, ценећи да се ради о великом броју стамбених јединица, различите собности, квадратуре и спратности,одредити цену метра квадратног у ЕУР , као и цену гаражних и пракинг места , по јединици, такође исказану у ЕУР.
За потребе утврђивања процењене вредности имовине стечајног дужника и процене целисходности уновчења имовине организоване у имовинске целине, проценитељ ће користити следеће методе: 

- процену вредности имовине ликвидационом методом,и Националним стандардима за управљање стечајном масом – Национални стандард 5 о начину и поступку уновчавања имовине стечајног дужника, којима се обезбеђује највећа вредност за повериоце, као и стандареде којим се утврђује тржишн-прометна вредност непокретне имовине
- процену целисходности продаје стечајног дужника као имовинске целине или имовине стечајног дужника појединачно 

Извештај о процени вредности мора бити у складу са Међународним Стандардима Финансијског Извештавања – МСФИ. 

Проценитељ је у обавези да по завршетку посла, стечајном дужннику као наручиоцу достави детаљан извештај у електронској форми и 3 примерка у писаној форми који мора да садржи: 

- предмет процене 

- датум процене 

- мишљење о приложеној имовинско-правној документацији 

- правно мишљење у вези са правним статусом имовине која је предмет процене, на основу прибављене документације 

- опис метода коришћених у процени 

- дефиниција процене 

- закључак о процењеној ликвидационој односно тржиштној, проиметној вредности, вредности имовине стечајног дужника и процењеној вредности имовинских целина 

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца и то: 

- да је регистрован за обављање одговарајуће делатности код надлежног органа; 

- ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде; 

- да располаже неопходним финансијским и пословним капацитетима за извршење понуђене услуге, 

- да располаже довољним кадровским и техничким капацитетом за вршење услуге из понуде; 

- да је за реализацију услуга из понуде предвидео чланове проценитељског тима који имају одговарајуће универзитетске квалификације и који имају искуства у пружању услуга наведених у понуди, 

- сви чланови тима морају бити уписани у регистар сталних судских вештака у одговарајућој области. 

Понуде које не испуњавају ове услове биће одбијене као неприхватљиве. 

Понуда мора да буде јасна, недвосмислена, читко исписана и потписом овлашћеног лица. 

Понуде са варијантама нису дозвољене. Све понуде се достављају на српском језику. Понуда мора да садржи: 

- рок у коме ће завршити процену, 

- цену услуге исказану искључиво у динарима са посебно исказаним ПДВ-ом 

- доказе о испуњености услова из овог позива 

Заинтересовани понуђачи, односно њихови овлашћени представници, могу добити детаљније информације за израду понуде сваког радног дана од 10:00 до 13:00 часова путем броја мобилног телефона 063/ 80 15 187 или е-маил адресе pkosovac@ptt.rs 

Понуде за вршење услуга процене могу се предати најкасније до 22. 04.2022 .године, , поштом на адресу стечајног дужника: ДВ МОЗАИК ИНЖЕЊЕРИНГ У СТЕЧАЈУ, Ниш, ул Булевар Немањића бр. 30, Ниш , или лично стечајном управнику на адреси стечајног дужника по предходној телефонској најави термина. 

Понуде се достављају у затвореним ковертама са јасном назнаком „Понуда за пружање услуга процене вредности имовине ДВ МОЗАИК ИНЖЕЊЕРИНГ У СТЕЧАЈУ Ниш. . 

Понуђач уз понуду доставља фотокопију докумената. Наручилац задржава право да захтева од Понуђача накнадно достављање на увид оригиналне документације. 

Отварање понуда извршиће стечајни управник 27 априла 2022. године у 12 сати у седишту стечајног управника Ниш, ул. Булевар Немањића бр 30,  у присуству понуђача. Понуђачи који не присуствују отварању понуда немају право на приговор резултата и текста Записника о отварању понуда. 

Неблаговремене понуде неће бити разматране. 

Избор најбољег понуђача врши одбор поверилаца у роковима прописаним националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник. 

О избору најбољег понуђача сви понуђачи ће бити писмено обавештени. Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење. 

Наручилац ће извршити плаћање услуге процене одабраном понуђачу одмах по доношењу Решења стечајног судије о одобрењу трошка а најкасније након уновчавања имовине стечајног дужника.Позивам понуђаче да динамику плаћања предвиде сходно напред наведеној чињеници. 

У Нишу, 22.03.2022. године                                                         Стечајни дужник 

                                                                                   ДВ МОЗАИК ИНЖЕЊЕРИНГ У СТЕЧАЈУ 

                                                                                                         Предраг Косовац
Прилог 1.

	Непокретна имовина стечајног дужника која је предмет процене и налази се на адреси  Бранка Крсмановића 12

                              А,Б,В,Г и Д, у Нишу на к.п.984/9 Ко Ниш Ћеле Кула уписане у ЛН 9080



	Редни број
	Назив имовине
	Тип имовине
	Број јединица 
	Затечено
	Под oптерећењем

	     1
	3.Станови различитих површина и спратности на адреси из пројекта , Ламела Л1-Л2,Л3-Л4, Л5-Л6 и Л7 , односно на адреси  Бранка Крсмановића 12А,Б, В, Г Д   стан број 3,  површине 59,00 м2, на к.п. 984/9уписани у ЛН 9080 КО Ниш Ћеле Кула
	Станови
	235
	Да
	Да

	2
	Пословни објекти- локали  различитих површина и спратности на адреси из пројекта , Ламела Л1-Л2,Л3-Л4, Л5-Л6 и Л7 , односно на адреси  Бранка Крсмановића 12А,Б, В, Г Д   стан број 3,  површине 59,00 м2, на к.п. 984/9уписани у ЛН 9080 КО Ниш Ћеле Кула
	Локали
	19
	Да
	Да

	3
	6.Подрумски простори на адреси из пројекта , Ламела Л1-Л2,Л3-Л4, Л5-Л6 и Л7 , односно на адреси  Бранка Крсмановића 12А,Б, В, Г Д   стан број 3,  површине 59,00 м2, на к.п. 984/9уписани у ЛН 9080 КО Ниш Ћеле Кула
	подрумски простор
	319
	Да
	Не

	     4
	Гараже на  адреси из пројекта , Ламела Л1-Л2,Л3-Л4, Л5-Л6 и Л7 , односно на адреси  Бранка Крсмановића 12А,Б, В, Г Д   
	гараже испод објекта
	204
	Да
	     Не

	5
	Гаражна места - око објекта на адреси из пројекта  Ламела Л1-Л2,Л3-Л4, Л5-Л6 и Л7 , односно на адреси  Бранка Крсмановића 12А,Б, В, Г Д   
	гаражна места
	207
	Да
	Да

	
	
	
	
	
	

	НАПОМЕНА: Број и површина станова, локала, подрума као и број гаража и гаражних места, може бити променљив у поступку процене, јер може доћи до излучења одређених непокретности које су биле предмет продаје током 2012 године све  до 2014 године.


